تيندقن ايت ڤرلو باڬي مڠيلقكن اوروسن كماسوق كعرب سعودي مڠهادڤي مسئله سهيڠڬ ممقسا جماعه ترڤقسا ممبطلكن نية اونتوق منونايكن حاج.
منوروت ڤڠوروس اوڤراسي ويرا ساوجان تراۏل س & توارس سنديري برحد، شمسوحثليزا شمس الدين، ڤڠڬونا؞ن ۏيسا فورادا يڠ دكلواركن تروس اوليه ڤيهق كدوتا؞ن عرب سعودي كڤد اڬينسي ڤڠوروسن حاج مپببكن مسئله ڤڠصحن ۏيسا تيمبول.
"جماعه حاج يڠ ڤرڬي منونايكن حاج تيدق ملالو؞ي كووتا تابوڠ حاج لازيمڽ مڠڬوناكن ۏيسا فورادا اونتوق كتانه سوچي تنڤا منوڠڬو ڬيليرن.
"باڬايماناڤون ترداڤت اڬينسي ڤڠوروسن حاج يڠ تيدق برتڠڬوڠجواب موڠكين تله ممباوا جماعه ملبيهي كووتا ۏيسا يڠ دبنركن اوليه ڤيهق كدوتا؞ن عرب سعودي.
"حال دمكين مپببكن مسئله سڤرتي ۏيسا تيدق صح دان تيدق بوليه دڬوناكن سكالي ڬوس ممقسا جماعه اونتوق ڤولڠ سمولا كتانه ا؞ير،" كاتاڽ كتيک دهوبوڠي هاري اين.
بلياو بركات دمكين مڠولس مسئله يڠ دهادڤي 26 باكل حاج مليسيا يڠ دتاهن دجده عاقبة مميليقي ۏيسا حاج تيدق صح.